Diari Oficial de la Generalitat Valenciana


Sumari del DOGV 2794, del 18-07-1996 (1996/838830)

RESOLUCIÓ de 23 de maig de 1996, del conseller d'Obres Públiques, Urbanisme i Transports per la qual s'aprova definitivament la modificació número 15(punts b i d) del Pla General d'Ordenació Urbana del municipi de Llíria.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2794

Data del DOGV
:   18-07-1996

Secció del DOGV
:   ALTRES DISPOSICIONS

Número del document
:   1996/838830


Data del document
:   23-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 23 de maig de 1996, del conseller d'Obres Públiques, Urbanisme i Transports per la qual s'aprova definitivament la modificació número 15(punts b i d) del Pla General d'Ordenació Urbana del municipi de Llíria.   
Vist l'expedient relatiu al projecte de modificació número 15 del Pla General d'Ordenació Urbana del municipi de Llíria, i de conformitat amb els següents  
Antecedents de fet  
Primer. El document el va aprovar inicialment el Ple de l'Ajuntament de Llíria, el 28 de febrer de 1994 i, després del període pertinent d'informació pública, el va aprovar provisionalment en la sessió de 16 de juny de 1994.  
Segon. El projecte consta d'una memòria informativa i justificativa, plànols d'informació i plànols d'ordenació. Igualment, hi ha en l'expedient un informe favorable de la Direcció General de Patrimoni Artístic de la Conselleria de Cultura de 22 de juliol de 1994.  
Tercer. La Comissió Territorial d'Urbanisme de València, reunida en la sessió de 25 de juliol de 1994, va aprovar definitivament els punts a), c) i e) del projecte de modificació número 15 (5 punts) Vila Antiga del Pla General d'Ordenació Urbana de Llíria, i al mateix temps va emetre informe favorable a l'aprovació dels punts b) i d) de l'expedient de referència.  
Quart. L'Ajuntament de Llíria, el 25 d'abril de 1996, va sol·licitar que la tramitació dels punts b) i d) de la modificació número 15 del Pla General d'Ordenació Urbana de Llíria, Vila Antiga, es concloguera d'acord amb els preceptes que estableix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Cinqué. Aquesta Conselleria, en data 20 de maig de 1995, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable sobre l'aprovació definitiva d'aquesta modificació que afecta zones verdes del Pla General d'Ordenació Urbana de Llíria.  
Fonaments de dret  
Primer. Respecte del procediment, en aquest cas, s'han observat les prescripcions legalment establides per a les modificacions de pla general d'aquesta índole, que estan constituïdes pels articles 38 i 39 per remissió del 55 de la Llei 6/1994, Reguladora de l'Activitat Urbanística. Disposicions que li són d'aplicació ja que l'Ajuntament de Llíria ha sol·licitat expressament acollir-se al que estableix la llei esmentada, a l'empara de la disposició transitòria segona. Així mateix, s'han sol·licitat els diferents informes preceptius.  
Segon. Quant al fons de l'assumpte, el punt b) de la modificació número 15 del Pla General d'Ordenació Urbana de Llíria consisteix en un canvi de qualificació d'uns terrenys que passen de zona verda a ús residencial. La superfície afectada és de 191 m2, i estan edificades les parcel·les en l'estat actual. Es justifica que el xicotet increment de volum que comporta queda compensat amb els nous espais lliures que estableix el Pla Especial. La justificació de la modificació és conservar la realitat existent, ja que l'obertura de la zona verda pertorbaria la imatge urbana.  
D'altra banda, el punt d) d'aquesta modificació número 15 té com a finalitat la reordenació entre zona verda i superfície edificable en part de l'illa afectada per la modificació 15-c. La finalitat és facilitar l'obtenció del sòl de la zona verda i regular alineacions. Igualment, es proposa la utilització del subsòl de la zona verda per a aparcament públic.  
La justificació de les variacions plantejades i les determinacions concretes en què es plasmen, resulten tècnicament correctes i ajustades a dret, sense que amb aquestes alteracions es produïsca un detriment dels espais lliures i zones verdes establides en el Pla General d'Ordenació Urbana de Llíria de 25 de novembre de 1985.  
Tercer. D'acord amb l'article 40.2 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals que obstaculitzen l'aprovació definitiva d'aquesta modificació del Pla General d'Ordenació Urbana de Llíria.  
Quart. El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que disposa l'article 6.d del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià, en relació amb el que estableix l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:  
Aprovar definitivament la modificació número 15(punts b i d) del Pla General d'Ordenació Urbana del municipi de Llíria.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta. Per a la interposició del recurs esmentat serà requisit imprescindible que prèviament el recurrent en comunique a aquest òrgan la interposició. Tot això, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder interposar qualsevol altre recurs que estime oportú.  
València, 23 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.